Riżoluzzjoni leġiżlattiva tal-Parlament Ewropew dwar il-proposta għal deċiżjoni tal-Kunsill biex tiġi pprovduta għajnuna makro-finanzjarja Komunitarja lill-Moldova (COM(2006)0579 - C6-0342/2006 - 2006/0184(CNS))



Official Journal 287 E , 29/11/2007 P. 0334 - 0338



P6_TA(2007)0033 Għajnuna makro-finanzjarja lill-Moldova * Riżoluzzjoni leġiżlattiva tal-Parlament Ewropew dwar il-proposta għal deċiżjoni tal-Kunsill biex tiġi pprovduta għajnuna makro-finanzjarja Komunitarja lill-Moldova (COM(2006)0579 — C6-0342/2006 — 2006/0184(CNS)) (Proċedura ta' konsultazzjoni) Il-Parlament Ewropew, - wara li kkunsidra l-proposta mill-Kummissjoni lill-Kunsill (COM(2006)0579) [1], - wara li kkunsidra l-Artikolu 308 tat-Trattat KE, li permezz tiegħu ġie kkonsultat mill-Kunsill (C6-0342/2006), - wara li kkunsidra l-Artikolu 51 tar-Regoli ta' Proċedura tiegħu, - wara li kkunsidra r-rapport tal-Kumitat għall-Kummerċ Internazzjonali u l-opinjoni tal-Kumitat għall- Baġit (A6-0013/2007), 1. Japprova l-proposta mill-Kummissjoni kif emendata; 2. Jistieden lill-Kummissjoni sabiex tbiddel il-proposta tagħha, skond l-Artikolu 250(2) tat-Trattat KE; 3. Jistieden lill-Kunsill sabiex javżah jekk ikollu l-intenzjoni li jitbiegħed mit-test approvat mill-Parlament; 4. Jitlob lill-Kunsill sabiex jikkonsultah mill-ġdid jekk ikollu l-ħsieb li jemenda sostanzjalment il-proposta mill-Kummissjoni; 5. Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill- Kummissjoni. TEST PROPOST MILL-KUMMISSJONI | EMENDI MILL-PARLAMENT | Amendment1 Premessa 9 a (ġdida) | (9a) It-Transdnistrija għandha rwol sinifikanti fil-kummerċ, li dan l-aħħar kiber minħabba l-projbizzjoni imposta mir- Russja fuq l-importazzjoni ta' inbid ta' oriġini Moldava li ma tapplikax għall-inbid li joriġina mit-Transdnistrija. | Emenda 2 Premessa 9 b (ġdida) | (9b) It-Transdnistrija tikseb dħul konsiderevoli mill-kummerċ f'termini ta' dazji u taxxi, li ma huwiex dħul għall-finijiet tal-baġit Statali tal-Moldova. | Emenda 3 Premessa 9 c (ġdida) | (9c) L-għajnuna makro-finanzjarja ta' l-UE m'għandiex tissuplimenta sempliċement programmi u riżorsi mill-Istituzzjonijiet Bretton Woods iżda għandha tiżgura l-valur miżjud ta' l-involviment tal-Komunità. | Emenda 4 Premessa 9 d (ġdida) | (9d) Il-Komunità għandha tiżgura li l-għajnuna makrofinanzjarja ta' l-UE hija legalment u sostanzjalment koerenti ma' l-oqsma differenti ta' l-azzjoni esterna u linji politiċi Komunitarji rilevanti oħra. Tali koerenza għandha tkun żgurata waqt it-tfassil ta' linji politiċi, inklużi l-Memorandum ta' Ftehim u l-Ftehima ta' Għotja u l-implimentazzjoni tagħha. | Emenda 5 Premessa 9 e (ġdida) | (9e) Il-Komunità għandha tiżgura li l-għajnuna makrofinanzjarja ta' l-UE tkun eċċezzjonali u limitata fiż-żmien, kumplimentari għall-għajnuna pprovduta mill-istituzzjonijiet Bretton Woods, donaturi bilaterali u l-kredituri tal-Klabb ta' Pariġi kif ukoll bil-kundizzjoni li jiġu ssodisfati rekwiżiti identifikati b'mod ċar, inklużi l-prekundizzjonijiet politiċi, u tkun immoniterjata u evalwata b'attenzjoni sabiex ikunu evitati frodi u irregolaritajiet finanzjarji. | Emenda 6 Premessa 9 f (ġdida) | (9f) Ir-Russja spjegat li l-projbizzjoni fuq l-importazzjoni ta' l-inbid mill-Moldova kienet imposta minħabba n-nuqqas ta' konformità ma' ċerti rekwiżiti fitosanitarji. | Emenda 7 Premessa 9 g (ġdida) | (9g) Il-Komunità għandha tipprovdi għajnuna lill-Moldova sabiex ittejjeb il-kwalità u s-sigurtà ta' l-ikel fis-settur talproduzzjoni ta' l-inbid. | Emenda 8 Premessa 10 (10) L-awtorizzazzjoni ta' din l-għotja hi mingħajr preġudizzju għall-poteri ta' l-awtorità Baġitarja. | (10) L-awtorizzazzjoni ta' din għajnuna f'forma ta' għotja hi mingħajr preġudizzju għas-setgħat ta' l-awtorità Baġitarja. Din l-għajnuna finanzjarju għandha tiġi pprovduta wara li jkun ivverifikat jekk il-kundizzjonijiet li għandhom jiġu miftiehma ma' l-awtoritajiet tal-Moldova jkunu twettqu b'mod sodisfaċenti. Il-kundizzjonijiet għar-rilaxx tar-rati ta' l-għajnuna eċċezzjonali li għandhom jiġu stipulati f'Memorandum ta' Ftehim u fi Ftehima ta' Għotja għandhom jinkludu miri speċifiċi li għandhom jintlaħqu fl-oqsma li ġejjin: trasparenza mtejba u aktar sostenibilità tal-finanzi pubbliċi; l-applikazzjoni ta' prijoritajiet makro-ekonomiċi u baġitarji fuq il-bażi ta' l-implimentazzjoni sodisfaċenti tal-programm ekonomiku appoġġjat mill-Fond Monetarju Internazzjonali fil-qafas tad-Dokument ta' Strateġija għat-Tkabbir Ekonomiku u t-Tnaqqis tal-Faqar u r-riformi identifikati fil-Pjan ta' Azzjoni UE-Moldova flambitu tal-Politika Ewropea ta' Viċinanza; u konformità sħiħa ma' l-istandards internazzjonali tad-demokrazija u taddrittijiet tal-bniedem, inklużi r-rispett għall-minoranzi u għall-prinċipji fundamentali ta' l-istat tad-dritt. Progress reali fil-kisba tal-miri msemmija hawn fuq għandu jipprovdi l-bażi għall-ħruġ tar-rati ta' din l-għajnuna. | Emenda 9 Artikolu 1, paragrafu 1 1. Il-Komunità għandha tqiegħed għad-dispożizzjoni tal-Moldova għajnuna makrofinanzjarja fil-forma ta' għotja sa massimu ta' EUR 45 miljun bl-intenzjoni li tappoġġja l-bilanċ ta' ħlasijiet tal-Moldova u b'dan il-mod għandha ttaffi l-kostrizzjonijiet finanzjarji fuq l-implimentazzjoni tal-progrmm ekonomiku talgvern. | 1. Il-Komunità għandha tqiegħed għad-dispożizzjoni tal-Moldova għajnuna makro-finanzjarja eċċezzjonali fil-forma ta' għotja sa massimu ta' EUR 45 miljun bil-ħsieb li tappoġġja lbilanċ ta' ħlasijiet tal-Moldova fil-kuntest tad-deterjorazzjoni gravi tal-bilanċi tal-kummerċ u tal-kont kurrenti tal-Moldova u b'dan il-mod għandha ttaffi l-limitazzjonijiet finanzjarji fuq limplimentazzjoni tal-progrmm ekonomiku tal-gvern. | Emenda 10 Artikolu 1, paragrafu 2 2. Din l-għajnuna finanzjarja għandha tkun immaniġġjata mill-Kummissjoni f'konsultazzjoni mal-Kumitat Ekonomiku u Finanzjarju b'mod konsistenti mal-qbil u ftehimiet milħuqa bejn il-Fond Monetarju Internazzjonali (IMF) u l-Moldova. | 2. Din l-għajnuna finanzjarja tal-Komunità għandha tkun immaniġġjata mill-Kummissjoni f'konsultazzjoni mal-Kumitat Ekonomiku u Finanzjarju u b'mod konsistenti mal-qbil u ftehimiet milħuqa bejn il-Fond Monetarju Internazzjonali (IMF) u l-Moldova. Il-Kummissjoni għandha tinforma b'mod regolari lill-Parlament Ewropew dwar il-proċedimenti tal-Kumitat Ekonomiku u Finanzjarju u tipprovdilu d-dokumenti rilevanti. | Emenda 11 Artikolu 1, paragrafu 3 3. L-għajnuna finanzjarja tal-Komunità għandha titqiegħed għad-dispożizzjoni għal sentejn li jibdew mill-ewwel ġurnata wara d-dħul fis-seħħ ta' din id-deċiżjoni. Iżda, jekk iċ-ċirkustanzi jeħtieġu dan, il-Kummissjoni, wara konsultazzjoni tal-Kumitat Ekonomiku u Finanzjarju, tista' tiddeċiedi biex testendi l-perjodu ta' disponibilità għal massimu ta' sena. | 3. L-għajnuna finanzjarja tal-Komunità għandha titqiegħed għad-dispożizzjoni għal sentejn mill-ewwel ġurnata wara ddħul fis-seħħ ta' din id-deċiżjoni. | Emenda 12 Artikolu 2, paragrafu 1 1. Il-Kummissjoni għandha s-setgħa li tiftiehem ma' l-awtoritajiet tal-Moldova, wara konsultazzjoni mal-Kumitat Ekonomiku u Finanzjarju, il-politika ekonomika u l-kundizzjonijiet finanzjarji marbuta ma' din l-għajnuna, li għandhom ikunu stipulati f'Memorandum ta' Ftehim u fi Ftehima ta' Għotja. Dawn il-kundizzjonijiet għandhom ikunu konsistenti mal-ftehimiet u lintendimenti imsemmija fl-Artikolu 1(2). | 1. Il-Kummissjoni għandha s-setgħa li tasal għal ftehima ma' l-awtoritajiet tal-Moldova, wara konsultazzjoni mal-Kumitat Ekonomiku u Finanzjarju u mal-Parlament Ewropew, il-politika ekonomika u l-kundizzjonijiet finanzjarji marbuta ma' din lgħajnuna, li għandhom jiġu stabbiliti f'Memorandum ta' Fehim u fi Ftehima ta' Għotja. Dawn il-kundizzjonijiet għandhom ikunu konsistenti mal-ftehim u l-fehim imsemmija fl-Artikolu 1(2). Il-Memorandum ta' Fehim u l-Ftehima ta' Għotja għandhom ikunu preżentati minnufih lill-Kunsill u lill-Parlament Ewropew. Dawn il-kundizzjonijiet għandhom jinkludu miri speċifiċi fl-oqsma li ġejjin: trasparenza mtejba u aktar sostenibilità tal-finanzi pubbliċi; l-applikazzjoni ta' prijoritajiet makro-ekonomiċi u baġitarji fuq il-bażi ta' l-implimentazzjoni sodisfaċenti tal-programm ekonomiku appoġġjat mill-IMF filqafas tad-Dokument ta' Strateġija għat-Tkabbir Ekonomiku u t-Tnaqqis tal-Faqar u r-riformi identifikati fil-Pjan ta' Azzjoni UE-Moldova fl-ambitu tal-Politika Ewropea ta' Viċinanza; u konformità sħiħa ma' l-istandards internazzjonali tad-demokrazija u tad-drittijiet tal-bniedem, inklużi r-rispett għall-minoranzi u għall-prinċipji fundamentali ta' l-istat tad-dritt. Progress reali fil-kisba tal-miri msemmija hawn fuq għandu jipprovdi l-bażi għall-ħruġ tar-rati ta' din l-għajnuna. Sabiex ikun hemm aktar trasparenza u responsabiltà, il-kondizzjonalitajiet ta' l-għajnuna makro-finanzjarja ta' l-UE għandhom ikunu disponibbli għall-pubbliku. | Emenda 13 Artikolu 3, paragrafu 3 3. It-tieni rata u kwalunkwe rata warajha ser ikunu rilaxxati fuq il-bażi ta' l-implimentazzjoni sodisfaċenti tal-programm ekonomiku appoġġjat mill-IMF fil-qafas tal-faċilità għat-tkabbir ekonomiku u t-tnaqqis tal-faqar u l-Pjan ta' Azzjoni UE-Moldova flambitu tal-Politika Ewropea ta' Viċinanza u kwalunkwe miżura oħra miftiehma mal-Kummissjoni kif stipulat fl-Artikolu 2(1), u mhux qabel perjodu ta' tliet xhur wara r-rilaxx tar-rata ta' qabel. | 3. It-tieni rata u kwalunkwe rata warajha ser ikunu rilaxxati fuq il-bażi ta' l-implimentazzjoni sodisfaċenti tal-programm ekonomiku appoġġjat mill-IMF fil-qafas tal-Faċilità għat-Tkabbir Ekonomiku u t-Tnaqqis tal-Faqar u l-Pjan ta' Azzjoni UE-Moldova fl-ambitu tal-Politika Ewropea ta' Viċinanza u kwalunkwe miżura oħra miftiehma mal-Kummissjoni kif stabbilit fl-Artikolu 2(1), b'mod partikulari li jsir progress sodisfaċenti lejn il-kisba tal-miri stabbiliti fil-Memorandum ta' Fehim stabbilit fl-Artikolu 2(1), u mhux qabel perijodu ta' tliet xhur wara rrilaxx tar-rata ta' qabel. | Emenda 14 Artikolu 3, paragrafu 4 4. Il-fondi għandhom jitħallsu lill-Bank Nazzjonali tal-Moldova. Ir-riċevitur finali tal-fondi ser ikun il-Ministeru tal-Finanzi tal-Moldova. | 4. Il-fondi għandhom jitħallsu lill-Bank Nazzjonali tal-Moldova u rreġistrati taħt it-titlu "Għajnuna finanzjarja eċċezzjonali mill-Unjoni Ewropea". Ir-riċevitur finali tal-fondi ser ikun il-Ministeru tal-Finanzi tal-Moldova. | Emenda 15 Artikolu 4 L-implimentazzjoni ta' din l-għajnuna ser issir skond id-dispożizzjonijiet tar-Regolament Finanzjarju applikabbli għall-baġit ġenerali tal-Komunitajiet Ewropej u r-regoli ta' implimentazzjoni tiegħu. B'mod partikulari l-Memorandum ta' Ftehim u l-Ftehima ta' Għotja li għandhom ikunu miftiehma ma' l-awtoritajiet tal-Moldova għandhom jipprevedu miżuri xierqa mill-Moldova relatati mal-prevenzjoni ta' u l-ġlieda kontra l-frodi, l-korruzzjoni u irregolaritajiet oħra marbuta ma' din l-għajnuna. Għandu wkoll jiddisponi għall-kontrolli mill-Kummissjoni, inkluż l-Uffiċċju Ewropew Kontra l-Frodi (OLAF), bid-dritt li jitwettqu kontrolli u spezzjonijiet fuq il-post, u fejn ikun xieraq, għall-verifiki fuq il-post mill-Qorti ta' l-Awdituri. | L-implimentazzjoni ta' din l-għajnuna ser issir skond id-dispożizzjonijiet tar-Regolament Finanzjarju applikabbli għall-baġit ġenerali tal-Komunitajiet Ewropej u r-regoli ta' implimentazzjoni tiegħu. B'mod partikulari l-Memorandum ta' Fehim u l-Ftehima ta' Għotja li għandhom ikunu miftiehma ma' l-awtoritajiet tal-Moldova għandhom jipprovdu sabiex miżuri speċifiċi relatati mal-prevenzjoni u l-ġlieda kontra l-frodi, il-korruzzjoni u irregolaritajiet oħra li jistgħu jkunu marbuta ma' din l-għajnuna jkunu implimentati mill-Moldova. Sabiex tiġi żgurata trasparenza akbar fl-immaniġġjar u fil-ħruġ ta fondi, dan għandu jipprovdi wkoll għal kontrolli mill-Kummissjoni, inkluż l-Uffiċċju Ewropew ta' Kontra l-Frodi (OLAF), bid-dritt li jwettaq kontrolli u spezzjonijiet fuq il-post, u fejn ikun xieraq għall-verifiki fuq il-post mill-Qorti ta' l-Awdituri. | Emenda 16 Artikolu 5 Sal-31 t'Awwissu ta' kull sena, il-Kummissjoni għandha tressaq rapport lill-Parlament Ewropew u lill-Kunsill, inkluża evalwazzjoni ta' l-implimentazzjoni ta' din id-Deċiżjoni fis-sena ta' qabel. | Sal-31 ta' Awwissu ta' kull sena, il-Kummissjoni għandha tressaq rapport lill-Kumitati rilevanti tal-Parlament Ewropew u lill-Kunsill, inkluża evalwazzjoni ta' l-implimentazzjoni ta' din id-Deċiżjoni fis-sena ta' qabel. Dak ir-rapport għandu jispeċifika r-rabta bejn il-miri stipulati fl-Artikolu 2(1), il-prestazzjoni ekonomika u fiskali tal-Moldova u d-deċiżjoni tal-Kummissjoni għar-rilaxx tar-rati ta' din l-għajnuna. | Emenda 17 Artikolu 5 a (ġdid) | Artikolu 5a Sa mhux aktar tard minn sentejn wara l-iskadenza tal-perijodu ta' l-implimentazzjoni ta' l-għajnuna stabbilita f'din id- Deċiżjoni, il-Kummissjoni għandha tressaq rapport ta' evalwazzjoni ex-post lill-Parlament Ewropew u lill-Kunsill. | [1] Għadha mhix ippubblikata fil-ĠU. --------------------------------------------------